
COMPARTIMENT  ŞCOLI
 Nr. SC2013-13523/16.05.2013 

REFERAT
privind închirierea unui spaţiu în   suprafaţă de 769 mp din Caminul nr. 1   al  Grupului Scolar Agricol “Iulian Dracea”, Timisoara catre Inspectoratul de Politie Judetean Timis pentru Sectia 5 Politie Timişoara
         Se supune spre analiză Comisiilor din cadrul Consiliului Local al Municipiului Timişoara  materialul întocmit de Direcţia Instituţii Şcolare, Medicale, Sportive şi Culturale – Compartiment Scoli,  privind închirierea suprafatei de 769 mp din Caminul nr. 1 in regim P+ 3 etaje al Grupului Scolar Agricol “Iulian Dracea”, Timisoara str. Calea Aradului nr.56, catre Inspectoratul de Politie Judetean Timis pentru Sectia 5 Politie.
       Terenurile si cladirile situate in Timisoara, str. Calea Aradului nr. 56, in care isi desfasoară activitatea Grupul Scolar Agricol “Iulian Dracea” se afla in proprietatea publica a Municipiului Timisoara si in administrarea Consiliului Local al Municipiului Timisoara.

       In Caminul nr. 1 cu P+ 3 etaje, se  desfăşoară  activitatea Inspectoratul de Politie Judetean Timis - Sectia  nr. 5 Politie Timisoara in baza contractului de inchiriere incheiat intre Grup Scolar Agricol “Iulian Dracea”  si Inspectoratul de Politie Judetean Timis,  contract expirat. 

       Prin  adresa cu nr. 168886/31.01.2013 înregistrată la noi sub nr. SC2013-2888/04.02.2013 Inspectoratul de Politie Judetean Timis a solicitat încheierea  unui nou contract de inchiriere cu Municipiul Timişoara, în calitate de proprietar  pentru spaţiul în suprafaţă de 769 mp  situat în Caminul nr. 1 cu P+ 3, terenul  folosit  fiind în suprafaţă de 2049 mp. 

      In şedinţa din data de  10.05.2013,  Comisia de analiză a spaţiilor temporar disponibile situate în imobilele instituţiilor şcolare, medicale, sportive şi culturale, constituită în baza HCLMT nr. 186/29.03.2013 a analizat  solicitarea  Inspectoratului de Politie Judetean Timis şi a avizat favorabil închirierea.

      Inspectoratul de Politie Judetean Timis, este o institutie de interes public, aflata in subordinea Ministerului Afacerilor Interne, inchirierea putand fi facuta prin atribuire directa conform art. 124 din Legea nr. 215/2001 administratiei publice locale.
 Avand in vedere cele de mai sus solicitam Consiliului Local al Municipiului Timisoara, sa aprobe:

     1. Închirierea  prin atribuire directă  a  unui  spaţiu  cu  suprafaţa utilă  de769 mp din Căminul nr. 1 cu P+ 3 etaje,  şi a terenului în  suprafaţă de 2049 mp. din incinta  Grupului Scolar Agricol “Iulian Dracea”  situat în Timişoara str. Calea Aradului nr.56, proprietatea publică a Municipiului Timişoara,  către Inspectoratul de Politie Judetean Timis pentru Sectia 5 Politie  pe o perioadă de 4 ani cu posibilitatea prelungirii.

